Ίστβαν Άβαρ

Ο Ίστβαν Άβαρ (ουγγρικά: István Avar, ρουμανικά: Ștefan Auer, Στεφάν Άουερ, 28 Μαΐου 1905 – 12 Οκτωβρίου 1977) ήταν αυστριακής καταγωγής ποδοσφαιριστής που αγωνιζόταν ως επιθετικός. Έκανε επιτυχημένη καριέρα σε δύο χώρες, Ρουμανία και Ουγγαρία την εποχή του Μεσοπολέμου αγωνιζόμενος και με τις εθνικές ομάδες των χωρών αυτών. Ένας από τους πιο παραγωγικούς σκόρερ της εποχής του, σημείωσε τουλάχιστον 503 γκολ σε επίσημους αγώνες.

 Γεννήθηκε ως Στέφαν Άουερ στο Αράντ της Αυστροουγγαρίας και ξεκίνησε την ποδοσφαιρική του καριέρα στην τοπική ομάδα, με την πόλη να ανήκει στη Ρουμανία μετά τον Πρώτο Παγκόσμιο Πόλεμο. Αγωνιζόμενος ως κεντρικός επιθετικός αναδείχθηκε σε ιδιαίτερα αποτελεσματικό σκόρερ και στις 25 Απριλίου 1926 έγινε διεθνής με την Εθνική Ρουμανίας σε συνάντηση με αντίπαλο τη Βουλγαρία σημειώνοντας και ένα γκολ. Μετακόμισε στο Μπρασόβ και στην Κολτέα Μπρασόβ το 1926, ένα βραχύβιο σύλλογο της δεκαετίας του 1920 με την οποία κατέκτησε το πρωτάθλημα της περιφέρειας και έφτασε στον τελικό του ρουμανικού πρωταθλήματος, χωρίς όμως να κατακτήσει τον τίτλο. Σκόραρε δύο φορές στη δεύτερη και τελευταία του συμμετοχή για την εθνική ομάδα της Ρουμανίας στις 19 Ιουνίου 1927 στην ισοπαλία με 3–3 με αντίπαλο την Πολωνία.Η φήμη που απέκτησε τον οδήγησε στην καταξιωμένη ουγγρική Ούιπεστ με την οποία κατέκτησε τέσσερα πρωταθλήματα (1930, 1931, 1933 και 1935), ενώ γνώρισε και διεθνή επιτυχία: έφτασε στον τελικό του Κυπέλλου Μιτρόπα του 1929 και κατάφερε να κερδίσει με 5–1 και 2–2 τη Σλάβια Πράγας. Αναδείχθηκε πρώτος σκόρερ της διοργάνωσης ισοφαρίζοντας το ρεκόρ των δέκα γκολ. Ένα χρόνο αργότερα, ήταν τροπαιούχος με την ομάδα του στο Κύπελλο Εθνών του 1930 (συμμετείχαν οι πρωταθλήτριες ομάδες δέκα σημαντικών ευρωπαϊκών κρατών σε τουρνουά που διοργανώθηκε στην Ελβετία) με νίκη στον τελικό επί της Ραπίντ Βιέννης, ενώ αναδείχθηκε και πάλι πρώτος σκόρερ της διοργάνωσης.Οι εξαιρετικές επιδόσεις του Άβαρ στην Ούιπεστ κινητοποίησαν την Ουγγρική Ποδοσφαιρική Ομοσπονδία να τον εντάξουν στην εθνική ομάδα της Ουγγαρίας. Το μέχρι τότε όνομα άλλαξε σε Άβαρ. Σε μόλις 21 συμμετοχές για την Ουγγαρία σημείωσε 24 γκολ, συμπεριλαμβανομένων οκτώ στο Διεθνές Κύπελλο Κεντρικής Ευρώπης του 1931–32, που χάρισε στην Ουγγαρία την τρίτη θέση και στον ίδιο άλλον έναν τίτλο πρώτου σκόρερ. Επιπλέον, πήρε μέρος στο Παγκόσμιο Κύπελλο του 1934 στην Ιταλία, όπου έφτασε μέχρι τα προημιτελικά.Το 1936 ο Άβαρ επέστρεψε στη Ρουμανία και εντάχθηκε στη Ραπίντ Βουκουρεστίου, όπου εργάστηκε ως παίκτης-προπονητής μέχρι τον Δεκέμβριο του 1939 κατακτώντας τέσσερα Κύπελλα Ρουμανίας. Με τη Ραπίντ ήταν πρώτος σκόρερ το 1939–40 στο πρωτάθλημα με 21 γκολ. Την ίδια σεζόν η Ραπίντ έφτασε στον τελικό του Κυπέλλου Μιτρόπα, ο οποίος όμως δεν πραγματοποιήθηκε λόγω του Δευτέρου Παγκοσμίου Πολέμου. Μετά το πρώτο μισό της σεζόν 1940–41, ο Άβαρ εγκαταστάθηκε στην Ουγγαρία και συνέχισε την καριέρα του στην Καποσβάρι Ράκοτσι ως παίκτης-προπονητής. Επιστρατεύτηκε το 1943 και μετά από πέντε χρόνια αιχμαλωσίας, επιστρέφει στα μέσα του 1948, αναλαμβάνοντας και πάλι χρέη παίκτη-προπονητή στην ομάδα, όπου έκλεισε την καριέρα του ως παίκτης το 1949. Ήταν επιθετικός με ισχυρή σωματική διάπλαση, επιτίθονταν με ακαταμάχητη ορμή, και τα σουτ του ήταν τα ασυναγώνιστα σε δύναμη. Παρά την ικανότητά του στις μακρινές πάσες, η ομαδικότητα δεν τον χαρακτήριζε. Κέρδισε όμως το σεβασμό των τερματοφυλάκων σε όλη την Ευρώπη. Ούιπεστ ΦΚ Πρωτάθλημα Ουγγαρίας (4): 1929–30, 1930–31, 1932–33, 1934–35 Κύπελλο Μιτρόπα: 1929 Κύπελλο Εθνών: 1930Ραπίντ Βουκουρεστίου Κύπελλο Ρουμανίας (4): 1936–37, 1937–38, 1938–39, 1939–40Ουγγαρία Διεθνές Κύπελλο Κεντρικής Ευρώπης τρίτη θέση (2): 1931–32, 1933–35 Ραπίντ Βουκουρέστίου Κύπελλο Ρουμανίας (2): 1938–39, 1939–40 Πρώτος σκόρερ Κυπέλλου Μιτρόπα 1929: 10 γκολ Πρώτος σκόρερ Κυπέλου Κεντρικής Ευρώπης 1931–32: 8 γκολ Πρώτος σκόρερ Κυπέλλου Εθνών: 10 γκολ Πρώτος σκόρερ πρωταθλήματος Ρουμανίας: 1939 (21 γκολ) Κατάλογος ποδοσφαιριστών ανδρών με 500 ή περισσότερα γκολ